Wat Is Ware Liefde? – hier "blok" ek!
Na aanleiding van ‘n ou oompie wat sy liefde van toentertyd toe waaragtig na 50 jaar getrou het. Sonder dat hy in sy getroude lewe met sy eerste vrou na haar gehunker en gehyg en oor haar gewonder het – die noodlot het verhoed dat hulle tot trou kom in hul jongdae. Maar ware liefde laat hom nie voorskryf nie, dit laat hom nie manipuleer nie, maak nie ‘n ander seer nie, die liefde is geduldig en as dit moet sal dit op die REGTE TYD gebeur…
Maar wat ek die heel meeste van die oompie se verhaal waardeer is sy definisies van liefde!!!
Koos Strauss se definisies van liefde:
Plêstiek-liefde: “Dis soos ’n meisietjie wat ’n nuwe pop kry. Vir ’n paar dae is dit die béste pop ooit. Maar dan raak die pop gou vergete.”
Hoenderhaan-liefde: “Dis soos ’n hoenderhaan wat kôkôkôk skree, op ’n hen klim, afklim, zip optrek en dan is hy vort.”
Dink-liefde: “Dis ’n liefde in die kop. Jy dínk jy’s lief vir die vrou, maar jy kom nooit so ver as trou nie.”
Haat-liefde: “Dis wanneer ’n man nie duld dat sy nooi eers met ’n ander man praat nie. Dis nie liefde nie. Dis jaloesie en dit maak ’n vrou dood.”
13 thoughts on “Wat Is Ware Liefde?”
Mei 8, 2017 at 11:10 vm
Dis besondes gese: Mag ek dit “gebuik” ?
Mei 8, 2017 at 11:11 vm
Asb enige tyd – gebruik nes jy wil xx
Mei 8, 2017 at 11:15 vm
Ek het so ruk terug een van die seks manuals gelees. Jy weet mos daardie wat vir jou vertel van hoe wat en waar. Reken die skrywer: “And if you don’t do this for your man, he has every right to go look for it elsewhere!”
So ek lig my hoed vir die omie. In ‘n wêreld waar dit verkondig word ons mag verneuk en dies meer, is dit rerig goed om te sien dat daar nog mans is wat mans genoeg is om hulle geloftes voor God en aan hulle maats te onthou en te eer!
Mei 8, 2017 at 11:19 vm
Vlg my beskeie mening is rondneuk makliker as om getrou aan een persoon te wees, ongeag! Dus, is dit die prestasie, nie die hoeveelheid mense wat jy op jou spreekwoordelike “kerfstok” het nie.
Ek het baie respek vir mense wat getrou is aan mekaar want in hierdie wereld is dit so te sê onsmenslik sodra ons onsself aan hierdie wereld se standaarde gaan meet, wat goedkoop en die makliker manier is!!
Mei 8, 2017 at 11:39 vm
Ek verstaan nie hoe mense so gewetenloos kan wees nie. Jammer as dit klink of ek oordeel. Ek het gisteraand gedroom ek verneuk my vrou, en was BAIE verlig dit was net ‘n droom. Die skuld gevoelens in die droom het my vermoor!
Dan is daar mans wat jou vertel as hulle gaan ‘visvang’ vir ‘n naweek dat dit tyd is vir so potjie owerspel.
Die standaarde is laag…
Mei 8, 2017 at 12:28 nm
Sy definisies vir verskillende soorte liefde is uniek. En o so waar.
Mei 8, 2017 at 12:36 nm
Die oom het ‘n punt beet.Vir my is ware liefde die aanvaarding van mekaar met al jou knoppe en duike,ruimte vir mekaar om eie opinies te hê en mekaar gun om sy eie mens te wees.Laastens..wedersydse respek en waardering vir wat elkeen vir die ander doen.Ek en manlief is al 42 jaar getroud,lyk nie meer soos “oilpaintings” nie,maar ons lag saam en geniet die lewe.
Mei 8, 2017 at 12:37 nm
Ag dit is lekker om die te lees, 42jr is beslis nie kinderspeletjies en dan lag julle nog.
Mei 8, 2017 at 1:51 nm
Ons het baie grappies,glo my!
Mei 8, 2017 at 7:17 nm
Mei 9, 2017 at 7:31 vm
Mooi oorspromklike beskrywings vdd soorte liefde
Mei 9, 2017 at 7:21 nm
Mei 11, 2017 at 7:48 vm
Prysenswaardige omie met wysheid oor die liefde, kisbaar